Source: http://www.zliechov.sk/obcan/hlasenie_trvaleho_pobytu.php
Timestamp: 2019-03-26 00:43:46+00:00
Document Index: 10351865

Matched Legal Cases: ['§ 3', '§3', '§ 3', '§ 3', '§ 3', '§ 3', '§ 4']

:: EVIDENCIA OBYVATEĽOV
Hlásenie trvalého pobytu a prechodného pobytu občanov upravuje zákon č. 253/1998 o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov (ďalej len zákon).
platný občiansky preukaz (v prípade jeho straty alebo odcudzenia je povinný predložiť potvrdenie o občianskom preukaze vydané Okresným riaditeľstvom Policajného zboru) - § 3 ods. 8 písm. a) zákona.
ak ide o hlásenie trvalého pobytu dieťaťa do 15 rokov predkladá jeho zákonný zástupca rodný list tohto dieťaťa - §3 ods. 8 písm. a) zákona.
platný cestovný doklad SR alebo osvedčenie o štátnom občianstve SR nie staršie ako tri mesiace (ak sa jedná o hlásenie trvalého pobytu občana, ktorý sa prihlasuje z iného štátu) - § 3 ods. 8 písm. b) zákona.
doklad o vlastníctve alebo spoluvlastníctve (napr. budovy, jej časti, domu alebo bytu) (v každom prípade musí ísť o budovu alebo časť budovy, ktorá je určená na bývanie) nie starší ako tri mesiace - § 3 ods. 8 písm. c) zákona.
súhlas vlastníka alebo všetkých spoluvlastníkov s osvedčeným podpisom v prípade hlásenia trvalého pobytu do budovy, ktorej nie je vlastníkom) (vlastník alebo vlastníci môžu súhlas k prihláseniu trvalého pobytu podpísať občanovi aj pred pracovníkom ohlasovne) - § 3 ods. 8 písm. d) zákona.
súhlas sa nevyžaduje v prípade ak ide o prihlásenie jedného zo spoluvlastníkov alebo ak sa prihlasuje manžel alebo nezaopatrené dieťa vlastníka, spoluvlastníka alebo nájomcu - § 3 ods. 8 písm. c) ods. 4 zákona.
vyplniť a podpísať prihlasovací lístok na trvalý pobyt , odhlasovací lístok z trvalého pobytu - § 4 ods. 6 písm. a) zákona.